Vertical Aerospace

Vertical Aerospace on Ühendkuningriikide lennundusettevõte Bristolis, mis loodi 2016. aastal. Ettevõtte looja on Stephen Fitzpatrick, kelle eesmärk oli luua ettevõte, mis tegeleks lennunduse süsinikuvabaks muutmisega. Selleks kasutab ettevõte teadmisi ja oskusi nii lennundusest, energiatööstusest, kui ka autotööstusest. 2017. aastal ehitas Vertical Aerospace nende esimese eVTOL-i õhusõiduki VA-X1, mille esimene lend toimus samal aastal. Aastal 2018 sai VA-X1 Ühendkuningriikide lennuametilt lennukõlbulikkuse loa.

Aastal 2019 tõusis õhku Verticali teine eVTOL-i õhusõiduk VA-X2. Samal aastal hakati koostööd tegema ettevõttega Honeywell International Inc. 2020. aastal avalikustas Vertical Aerospace oma järgmise õhusõiduki VA-X4. Lisaks sellele esitas 2020. aastal Ühendkuningriikide valitsus neile hanke targa laadija jaoks. 2021. aastaks ehitati Rolls-Royce’i, Solvay ja Microsofti abiga VA-X4 valmis. Samal aastal saadi erinevatelt lennufirmadelt 1350 selle õhusõiduki tellimust. 2022. aastal tehti VA-X4-ga esimene katselend ning aastaks 2024 loodetakse saada EASA-lt (European Aviation Safety Association) tüübisertifikaadi.

VA-X1 
VA-X1 oli Vertical Aerospace’i esimene eVTOL-i õhusõiduk. 

VA-X1 omadused on järgmised:
	eVTOL
	Kaugjuhitav
	Kaal: 750 kg
	Võimeline kandma nelja reisijat
	Kiirus: 299 km/h
	Lennukaugus: 150 km

VA-X2 
	VA-X2 on teine eVTOL-i õhusõiduk, mille Vertical Aerospace on loonud.

VA-X2 omadused on järgmised:
	Kaugjuhitav eVTOL-i multikopter
	Kiirus: 80 km/h
	Kandevõime 250 kg
	Võimeline kandma pilooti kui ka kahte reisijat
	VA-X2-l on 12 elektrilist mootorit, mis toidavad 12 propellerit.

VA-X4 
Vertical Aerospace’i siiani kõige keerulisem  õhusõiduk on mõeldud lendama linnades õhutaksona, kauba vedamiseks ning MEDEVACi (Medical Evacuation) lendama. VA-X4  peaks plaani kohaselt saama esimeseks Verticali õhusõidukiks, millel on EASA tüübisertifikaat aastal 2024. Lisaks sellele oleks tüübisertifikaadi omandamine ainulaadne: ühelgi teisel eVTOL-i õhusõidukil ei ole EASA sertifikaati.

X4 loodi koostöös Rolls-Royce’i, Solvay, Microsofti ja Honeywelliga. Rolls-Royce aitas luua kerget ja turvalist elektrilist jõuajamit ning Microsoft aitas tarkvaraga. Honeywell pakkus avioonikat, mis on kasutuses ka F-35 hävituslennukis ja Solvay panustas kere ehitamisega. Erinevaid tehnoloogiaid kasutades on VA-X4 vaiksem kui ükski teine sarnaseid ülesandeid täitev õhusõiduk, piloodil lihtsam juhtida ja hinna poolest soodne. VA-X4 teadaolev maksumus on 2022. aasta seisuga umbes 4 miljonit dollarit.

VA-X4 omadused on järgmised:
	Piloodiga eVTOL
	Suudab kanda nelja reisijat
	Lennukaugus ühe laadimise pealt: ~ 160 km
	Kiirus: 323 km/h
	Kaldrootor
	Kruiisi ajal müra 45 db, hõljudes 60 db (st kordades vaiksem masin kui helikopterid)

Partnerlused 
Vertical Aerospace teeb koostööd eri ettevõtetega erinevatest valdkondadest: Solvay on keemiatööstuse ettevõte, Microsoft tegeleb tarkvaraarendusega, Honeywell tegeleb lennunudsalase äriga, Rolls-Royce on autotööstuse gigant. Lisaks partnerlustele on Vertical Aerospace saanud tellimusi VA-X4-le sellistelt ettevõtetelt nagu Virgin Atlantic, American Airlines ning Avolon.

Viited